b'\n_START_ARTICLE_\nSatja Sai Baba\n_START_SECTION_\nKontroversi\xc5\xa1ki vertinimai\n_START_PARAGRAPH_\nDa\xc5\xbenai kontroversi\xc5\xa1ku laikomas Satjos Sai Babos skelbimasis avatara (hinduistine samprata, Dievo \xc4\xafsik\xc5\xabnijimu \xc5\xbeem\xc4\x97je), ta\xc4\x8diau tai netur\xc4\x97t\xc5\xb3 per daug stebinti, kadangi hinduizmo tradicijoje, esant tam tikroms aplinkyb\xc4\x97ms, tai yra suprantama._NEWLINE_Satja Sai Baba nema\xc5\xbeai kritikuojamas. Skeptik\xc5\xb3 turimi Sai Babos \xc5\xa1arlatanizmo ar \xc5\xbemoni\xc5\xb3 i\xc5\xa1naudojimo parodymai remiasi liudijimais ir filmuota med\xc5\xbeiaga (vienas svarbesni\xc5\xb3 tinklalapi\xc5\xb3 \xc5\xa1ia tema)._NEWLINE_Nepaisant skeptik\xc5\xb3 kuriamo informacinio spaudimo \xe2\x80\x9ei\xc5\xa1ai\xc5\xa1kinti ties\xc4\x85\xe2\x80\x9c, vos keletas i\xc5\xa1 skelbiam\xc5\xb3 atvej\xc5\xb3 buvo svarstomi teisin\xc4\x97se instancijose, ta\xc4\x8diau n\xc4\x97 vienas svarstymas nesibaig\xc4\x97 apkaltinimu (bent niekur apie tai neskelbta)._NEWLINE_Kaip vienas bandym\xc5\xb3 tirti Satjos Sai Babos kontroversi\xc5\xa1kum\xc4\x85, pamin\xc4\x97tinas BBC 2004 m. rodytas dokumentinis filmas \xe2\x80\x9eThe Secret swami\xe2\x80\x9c._NEWLINE_1976 m. buv\xc4\x99s Sai Babos pasek\xc4\x97jas, amerikietis Tal Brooke\'as para\xc5\xa1\xc4\x97 autobiografin\xc4\x99 knyg\xc4\x85 "Nakties avataras: pasl\xc4\x97ptoji Sai Babos pus\xc4\x97", kurioje yra kaltinim\xc5\xb3 Sai Babai.  _NEWLINE_2007 m. spalio m\xc4\x97n. spaudoje ir internete informuota apie Sai Babos \xc5\xbead\xc4\x97t\xc4\x85 parodyti stebukl\xc4\x85, kuris, kaip teigiama, nepavyko, nes d\xc4\x97l debesuoto oro nesimat\xc4\x97 m\xc4\x97nulio._NEWLINE_Visgi turime pripa\xc5\xbeinti, jog n\xc4\x97 vienoje \xc5\xa1alyje Satja Sai Baba n\xc4\x97ra oficialiai apkaltintas, jo knygos ir organizacijos n\xc4\x97ra draud\xc5\xbeiamos, nors kai kuriose \xc5\xa1alyse yra buv\xc4\x99 oficiali\xc5\xb3 rekomendacij\xc5\xb3 vengti \xc5\xa1io asmens.'